**LIDL SRBIJA NAGRAĐEN SERTIFIKATOM „POSLODAVAC PARTNER”**

**Kompanija Lidl Srbija treći put zaredom nagrađena je „Poslodavac partner“ sertifikatom, koji za izvrsnost u upravljanju ljudskim potencijalima dodeljuje konsultantska kuća SELECTIO. Nezavisno priznanje stručnjaka iz oblasti ljudskih resursa potvrđuje da se kompanija Lidl Srbija aktivno bavi unapređenjem poslovnih praksi iz ove oblasti, kao i da kontinuirano ulaže u dobrobit svojih zaposlenih.**

Ove godine poseban fokus i najbolje rezultate u praktičnom delovanju kompanija Lidl Srbija pokazala je u oblastima inkluzivne korporativne kulture koja zaposlenima daje osećaj pripadnosti kompaniji, kao i u oblasti usavršavanja na radnom mestu, koje za zaposlene Lidla počinje i pre prvog radnog dana u kompaniji, što prema oceni eksperata, spada među najbolje HR prakse u kompanijama širom sveta.   
  
*„Važno nam je da naši zaposleni, pored atraktivnih zarada i benefita, sigurnosti posla i prijatnog radnog okruženja, imaju i priliku za kontinuirano usavršavanje i ostvarivanje svojih potencijala. Lidl kao poslodavac izbora je naša strategija i uvereni smo da smo na odličnom putu“,* **izjavila je** **Ivana Marković**, izvršna direktorka Ljudskih resursa kompanije Lidl Srbija.

Sertifikat „Poslodavac partner“ uspostavljen je 2005. godine sa ciljem promovisanja kvalitetnog upravljanja ljudskim resursima i do sada je u procesu sertifikacije učestvovalo više od 200 organizacija iz preko 50 zemalja.

„Prakse u sektoru ljudskih resursa koje kompanija Lidl Srbija razvija u korak su sa najboljim svetskim praksama, a posebnu težinu posvećenosti zaposlenima donosi i to što Lidl posluje u dinamičnoj i zahtevnoj oblasti kao što je to trgovina“, **istakla je Lara Šubić Šuša**, vođa projekta „Employer Partner“ u kompaniji SELECTIO.

Podsećamo da je Lidl Srbija dobitnik i prestižnog sertifikata „Top Employer Serbia“  i  „Top Employer Europe“, za 2023. godinu na nivou države Srbije i teritorije Evrope zajedno sa drugim Lidl zemljama, koje dodeljuje Top Employers Institute, vrednujući jasno definisane procese upravljanja ljudskim resursima koji utiču na izgradnju fer odnosa, kao i benefita koje kompanija pruža svojim zaposlenima.

Dobijena priznanja i sertifikati predstavljaju odraz posvećenog odnosa kompanije prema svojim zaposlenima, što potvrđuje činjenica da Lidlovi zaposleni imaju petodnevnu radnu nedelju i plaćen svaki minut rada, kao i posebne benefite, poput privatnog zdravstvenog osiguranja pod jednakim uslovima za sve.

**O Lidlu**

Kompanija Lidl, kao deo nemačke Švarc grupe (Schwarz Gruppe), predstavlja jednog od vodećih prehrambenih trgovinskih lanaca u Nemačkoj i Evropi. Posluje u 32 zemlje širom sveta, sa oko 12.000 prodavnica, kao i više od 200 logističkih centara i skladišta u 31 zemlji sveta.

Lidl je u Srbiji svoje prve prodavnice otvorio u oktobru 2018. godine i trenutno ima 67 prodavnica u 38 gradova širom zemlje. Imamo dugoročne planove sa ciljem da potrošačima širom Srbije ponudimo jedinstveno iskustvo kupovine i najbolji odnos cene i kvaliteta, po čemu smo prepoznati u svetu. Na osnovu sertifikovanja od strane Top Employers Institute za najboljeg poslodavca, Lidl je nosilac sertifikata „Top Employer Serbia“ i „Top Employer Europe” već treću godinu zaredom.

**Kontakt za medije:**

Dragana Milačak, RED Communication, Email: [dragana.milacak@redc.rs](mailto:dragana.milacak@redc.rs) , Mob: +381 64 875 2671

Sara Trajković, RED Communication, Email: [sara.trajkovic@redc.rs](mailto:sara.trajkovic@redc.rs), Mob: +381 65 563 66 08

[press@lidl.rs](mailto:press@lidl.rs)

[www.lidl.rs](https://www.lidl.rs/)

[Media centar LINK](https://www.lidl.rs/sr/Press-883.htm)

[Instagram Lidl Srbija](https://www.instagram.com/lidlsrbija/)